Ma, pemp munut am eus evit respont d'ho kerig a-raok.  Ne gav ket din e c'hallfed priziañ talvoudegezh un den hervez an  niver a dud m'emañ o vevañ en o zouesk.  Brav eo ar brezhoneg gwir eo, ar pezh ne dalvez ket ez eo dreist ar yezhoù all. Ne ran forzh eus buhez ar c'hallegerien unyezhek aheurtet. Ur bern gallegerien unyezhek a zo a vije bet plijet o c'houzout yezhoù all. Mard eus un enebour e c'hall bezañ pennoù-bras Bro-C'hall, n'eo ket an holl c'hallegerien avat.  Ur stultenn a zo gant an dud amañ; soñjal a reont e vo aesoc'h d'o bugale kavout fred mar gouzont saozneg. Un touell eo, met petra 'reot, e-giz-se eo  ivez e oa bet dilezet al legadiñ brezhoneg gant darn eus ar Vretoned evit mad ar galleg.